钦定古今图书集成/理学汇编/文学典/第113卷 > 俞安期
## 钦定古今图书集成/理学汇编/文学典/第113卷 > 俞安期

按《列朝诗集》：“安期字羡长，吴江人。徙阳羡，老于金陵。
羡长巨目曷鼻，魁颜长身，状貌如河北伧父。与之谈，
盱衡扺掌，意气勃如也。少客于龙吾扬，受国士之遇。
君扬被谴入楚，慰之，遣戍永安。又入豫章，送之，与楚
人丁元甫为意气之交。元甫殁，厚遇其子，海内归义
焉。羡长尝以长律一百五十韵投赠王元美，元美为”
之倾倒。已而访汪伯玉于新安，访吴明卿于下雉，皆
与结社。后门韦布，颇依诸公以起名，才气蜂涌，晚亦
知厌薄其窠臼，而声调时时阑出，不能自禁，苏子瞻
所谓“如浙人语，终老带吴”者也。子南，史为诸生，亦好
学能诗。